46. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ   ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Φ.425/1194  της 8-16 Σεπτ. 1996 (ΦΕΚ Β΄ 858)  Κανονισμός «Περί εισπράξεως εισφορών των μετόχων του Κλάδου Υγείας του Επικουρικού Ταμείου Υπαλλήλων Αστυνομίας Πόλεων». Έχοντας υπόψη: 1.Τις διατάξεις: α)των άρθρ. 7 και 12 του Ν.Δ. 4019/59 (ΦΕΚ Α΄ 248),  β)της 80010/12-2-96 κοινής απόφασης του πρωθυπουργού και του Υπουργού Εργασίας και Κοινωνικών Ασφαλίσεων «Ανάθεση αρμοδιοτήτων στους Υφυπουργούς Εργασίας και Κοινωνικών Ασφαλίσεων» (ΦΕΚ Β΄ 91/13-2-96). 2.Την 467/VIII/19-10-95 απόφαση του Δ.Σ. του Κλάδου Υγείας του Επικουρικού Ταμείου Υπαλλήλων Αστυνομίας Πόλεων. 3.Τη γνώμη του Συμβουλίου Κοινωνικής Ασφάλειας, που διατυπώθηκε κατά την 100η/19-6-96 συνεδρίασή του της ΚΗ΄ περιόδου. 4.Το γεγονός ότι από την παρούσα απόφαση δεν προκαλείται καμία επιβάρυνση του προϋπολογισμού του Κλάδου Υγείας του Ταμείου, αποφασίζουμε: Άρθρο μόνο.-1.Η προβλεπόμενη από το άρθρ. 7 του Ν.Δ. 4019/59 κράτηση επί των αποδοχών των εν ενεργεία αστυνομικών και διοικητικών υπαλλήλων, μετόχων του Κλάδου Υγείας, όπως και η κράτηση επί της σύνταξης των συνταξιούχων αστυνομικών και διοικητικών υπαλλήλων ή συνταξιοδοτουμένων μελών των οικογενειών τους, που είναι ή θα γίνουν μέτοχοι του Κλάδου Υγείας, εισπράττεται και κατατίθεται υπέρ του Κλάδου Υγείας, ως εξής: α)Για τους εν ενεργεία αστυνομικούς υπαλλήλους, εισπράττεται από τους διαχειριστές χρηματικού των οικείων αστυνομικών διευθύνσεων, για δε τους διοικητικούς υπαλλήλους της Αστυνομίας από τα δημόσια ταμεία πληρωμών από τα οποία μισθοδοτούνται. Η κράτηση αυτή γίνεται κατά την καταβολή των αποδοχών κάθε μήνα και αποδίδεται από τους ανωτέρω στο ταμείο με τη διαδικασία που αυτό ορίζει. β)Για τους συνταξιούχους και τα συνταξιοδοτούμενα μέλη των οικογενειών τους, εισπράττεται από τον Κλάδο Υγείας, βάσει αποδείξεων, εντός του πρώτου 10ημέρου κάθε μήνα.  Σελ.  178,20 Τεύχος 1338 Σελ. 18 Οι συνταξιούχοι αστυνομικοί και διοικητικοί υπάλληλοι ή τα συνταξιοδοτούμενα μέλη των οικογενειών τους, που είναι ή θα γίνουν μέτοχοι του Κλάδου Υγείας, υποχρεούνται, εντός του πρώτου 10ημέρου κάθε μήνα, να προσέρχονται στον Κλάδο Υγείας ή στα παραρτήματά του και να καταβάλλουν την ανάλογη επί της σύνταξής τους κράτηση για τον Κλάδο Υγείας, προσκομίζοντας τα Βιβλιάρια Σύνταξης και Υγείας, για ενημέρωσή τους. «γ. Οι συνταξιούχοι ή τα συνταξιοδοτούμενα μέλη της οικογενείας τους, που υπέβαλαν μέχρι τη δημοσίευση της απόφασης αυτής, δήλωση εγγραφής τους ως μετόχων του Κλάδου Υγείας αλλά δεν κατέβαλαν εν όλω ή εν μέρει, τις αναλογούσες στη σύνταξή τους εισφορές, προκειμένου να επανακτήσουν το δικαίωμα ασφάλισής τους στον κλάδο, υποχρεούνται να καταβάλουν, εφάπαξ, εντός εξαμήνου από τη δημοσίευση της παρούσας απόφασης, τις οφειλόμενες εισφορές καθώς και αυτές που αντιστοιχούν στο εν λόγω εξάμηνο, μετά την παρέλευση του οποίου και αποκτούν δικαίωμα παροχών από τον Κλάδο. Για τον υπολογισμό των οφειλομένων εισφορών δεν λαμβάνεται υπόψη το πέραν της 5ετίας χρονικό διάστημα που τυχόν έχει παρέλθει από την ημερομηνία έναρξης της μη καταβολής των εν λόγω εισφορών. Οι οφειλόμενες εισφορές υπολογίζονται στο ποσό της σύνταξης που λαμβάνουν οι ενδιαφερόμενοι κατά την ημερομηνία δημοσίευσης της παρούσας απόφασης. Το μέσα σε «» εδαφ. γ, όπως είχε αντικατασταθεί από την Φ. 425/1872/20-29 Ιουν. 1997 (ΦΕΚ Β΄ 49) Αποφ. Υπ. Εργασ. και Κοιν. Ασφ., αντικαταστάθηκε και πάλι ως άνω από την με αριθ. Φ.425/979/18-29 Ιουν. 1998 (ΦΕΚ Β΄ 652) ομοία απόφαση. 4.ΒΑ.α.46 Επικουρικό Ταμείο ΥπαλλήλωνΑστυνομίας Πόλεων (Ε.Τ.Υ.Α.Π.)   1293 «δ. Για κάθε συνταξιούχο ή συνταξιοδοτούμενο μέλος της οικογένειάς του, που είναι μέτοχος του Κλάδου Υγείας, το Διοικητικό Συμβούλιο του Ταμείου δύναται και μόνο για μία φορά να δικαιολογήσει την καθυστέρηση καταβολής εισφορών πέραν των έξι μηνών και μέχρι 12 μήνες κατ’ ανώτατο όριο, εφόσον η καθυστέρηση αυτή κριθεί δικαιολογημένη. Στην περίπτωση αυτή οι πλέον του εξαμήνου οφειλόμενες εισφορές προσαυξάνονται κατά 5% μηνιαίως. Σε περίπτωση καθυστέρησης καταβολής εισφορών πέραν των 12 μηνών, ο μέτοχος διαγράφεται από τον Κλάδο αποκλειομένης της επανεγγραφής του. Το μέσα σε «’ εδαφ. δ αντικαταστάθηκε ως άνω από την με αριθ. Φ. 425/1872/20-29 Ιουν. 1997 (ΦΕΚ Β΄ 49) Αποφ. Υπ. Εργασ. και Κοιν. Ασφαλίσεων. ε)Οι συνταξιούχοι μέτοχοι, μπορούν να προκαταβάλλουν την ανάλογη επί της σύνταξής τους κράτηση για τον Κλάδο Υγείας, για περισσότερους μήνες εντός του ίδιου οικονομικού έτους, όμως στην περίπτωση που η σύνταξή τους αυξηθεί, υποχρεούνται να καταβάλλουν και την διαφορά από την αύξηση αυτή. στ)Ουδεμία παροχή θα χορηγείται σε μέτοχο που δεν προκαταβάλλει τις ασφαλιστικές εισφορές   47. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΚΩΝ , ΕΡΓΑΣΙΑΣ ΚΑΙ  ΚΟΙΝΩΝΙΚΩΝ ΑΣΦΑΛΙΣΕΩΝ  ΚΑΙ ΔΗΜΟΣΙΑΣ ΤΑΞΗΣ   Αριθ. Φ.219/183  της 14 Απρ.-2 Μαΐου 1997   (ΦΕΚ Β΄ 354)  Καθορισμός μηνιαίας εισφοράς υπέρ Επικουρικού Ταμείου Υπαλλήλων Αστυνομίας Πόλεων (ΕΤΥΑΠ). Έχοντας υπόψη: 1.Τις διατάξεις του άρθρ. 7 του Νόμ. 2448/1996 (Α΄ 279). 2.Τις διατάξεις των άρθρ. 23 παρ. 1 εδ. ιε, 26 παρ. 1 του Νόμ.1558/85 (Α΄ 137). 3.Τις διατάξεις του άρθρ. 15 του Π.Δ/τος 213/1992 (Α΄ 102). 4.Τις διατάξεις του Π.Δ. 372/95 (Α΄ 201). 5.Τις διατάξεις του άρθρ. 29Α του Νόμ. 1558/1985 (Α΄ 137) όπως προσετέθη με το άρθρ. 27 του Νόμ. 2081/1992 (Α΄ 154). 6.Την υπ’ αριθ. 80078/4-10-96 (Β΄ 924) κοινή απόφαση του Πρωθυπουργού και του Υπουργού Εργασίας και Κοινωνικών Ασφαλίσεων. 7.Το γεγονός ότι από την απόφαση αυτή δεν προκαλείται δαπάνη που να βαρύνει τον Κρατικό Προϋπολογισμό, ούτε τον Προϋπολογισμό του ΕΤΥΑΠ. 8.Το 712/11/16-1-1997 πρακτικό Συνεδριάσεως του Δ.Σ. του Επικουρικού Ταμείου Υπαλλήλων Αστυνομίας Πόλεων. 9.Το 18/5-2-1997 υπηρεσιακό σημείωμα της Δ/νσης Αναλογιστικών Μελετών της Γ.Γ.Κ.Α. 10.Την αριθ. 1107147/1239/0006/4-10-96 (ΦΕΚ Β΄ 922/7-10-96) απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών», αποφασίζουμε: Η προβλεπόμενη από την 5747/244/9/3-5-1968 (Α΄ 226) απόφαση του Υπουργού Δημ. Τάξης υπέρ του ΕΤΥΑΠ κράτηση ορίζεται σε 3% επί του εκάστοτε Βασικού Μισθού καθώς και του 1/5 του Χρονοεπιδόματος που καταβάλλεται στους ασφαλισμένους του Ταμείου, επιφυλασσομένων των διατάξεων του άρθρ. 37 του Νόμ. 2084/92 για τους ασφαλιζόμενους από 1-1-1993 και εφεξής: Η απόφαση αυτή, της οποίας η ισχύς αρχίζει από 1-1-1997, να δημοσιευθεί στην Εφημερίδα της Κυβερνήσεως.   